google/wiki40b huggingface dataset:
Alojz Peierberger

Životopis

Staviteľ a architekt v Banskej Bystrici (1900 – 1930).

Porges Palota

Porges Palota je historická budova v centre mesta Banská Bystrica, v bezprostrednej blízkosti Obchodného Domu PRIOR, situovaná na rohu Kukučínovej a Hornej ulice.
Budova bola postavená v roku 1912 a v tom istom roku bola odovzdaná do užívania. Jej staviteľmi boli manželia Porgesovci. Nanešťastie sa nedočkali jej dokončenia, pretože obaja zomreli v priebehu výstavby. Po ich smrti bola stavba predaná manželom Seidnerovcom za 800 tisíc korún.
Dnes sa v nej nachádzajú rôzne predajne a služby, kedysi však budova slúžila ako nájomný dom. Byty boli slnečné, priestranné, vzdušné, mali vysoké stropy a kompletné príslušenstvo. V tej dobe si len málokto mohol dovoliť bývať v takomto bytovom dome. V spodnej časti sídlil krajčír, mäsiar a nachádzala sa tam tiež aj mliekáreň.
Porges Palota bola do obdobia 50. rokov najvyššou budovou v Banskej Bystrici. Tiež bola prvou budovou v meste, v ktorej bol naprojektovaný výťah. Parcela je v tvare písmena V. Má šesť podlaží. V dvorovej časti, ktorý je čiastočne prekrytý sa nachádzajú pavlače, z ktorých sa vchádza do bytov. Budova má manzardovú strechu. Fasády sú zdobené secesným ornamentom. Hlavné priečelie je ukončené segmentovým štítom.
Budova je pamätná tým, že v nej pôsobil Klement Gottwald. V rokoch 1921 – 1922 v nej korigoval robotnícku tlač. Pripomína to aj pamätná tabuľa, ktorá sa nachádza na jej priečelí.
V roku 1945 bola budova znárodnená a prešla pod národnú správu bytového podniku. Neskôr budovu odkúpila Tesla a urobila v nej kancelárie. Tiež slúžila Závodom ťažkého strojárstva. Vtedy v nej bola zrealizovaná rekonštrukcia podkrovných priestorov, čím sa zvýšil počet pracovných miest. Rekonštrukcia nemala podstatný zásah do konštrukcie a ani na vzhľad budovy. Bola prevedená šetrným spôsobom. Zachované pôvodné väzby krovu boli priznané v interiéri. Odstránili sa nepoužívané komínové telesá a do roviny strešného plášťa sa zabudovali nové okná. Priestor, ktorý tu vznikol bol využitý pre dva veľkopriestorové ateliéry s kanceláriami pre 39 technických pracovníkov. Vykurovaný bol teplovodným systémom a mal vlastnú plynovú kotolňu, ktorá bola na tom istom podlaží. Ostatné podlažia boli vykurované elektrickými pecami. V lete fungovala na skvalitnenie podmienok klimatizácia. Celá rekonštrukcia mala náklad 1 150 000 Kčs, čo bol veľmi dobrý ekonomický výsledok.
Binárny súbor

Binárny súbor je počítačový súbor, ktorý môže obsahovať akýkoľvek typ dát, kódovaný v binárnej forme za účelmi uchovania a spracovania v počítači; napríklad, počítačové dokumentové súbory obsahujúce formátovaný text. Mnoho binárnych formátov súboru obsahuje časti, ktoré sa dajú interpretovať ako text; binárne súbory, ktoré obsahujú iba textové údaje - bez akýchkoľvek napríklad formátovacích informácií - sa nazývajú čisto textové súbory (angl.: plain text). Pri bežnom používaní sa typicky rozlišuje medzi čisto textovými súbormi a binárnymi, takže v tomto zmysle sú binárne súbory všetky súbory, ktoré neobsahujú iba obyčajný čistý text.
Binárne súbory sa obvykle chápu ako sekvencia bajtov, čo znamená, že binárne číslice (bity) sú zoskupované po ôsmich. Binárne súbory typicky obsahujú bajty, ktoré sú určené na interpretovanie ako niečo iné než textové znaky. Skompilované počítačové programy sú toho typickými príkladmi; skutočne, skompilované aplikácie (objektové súbory) sa niekedy označujú, najmä programátormi, ako binárky. Ale binárne súbory môžu obsahovať aj obrázky, zvuky, komprimované verzie iných súborov, atď. — stručne, akýkoľvek typ súboru obsahujúci čokoľvek.
Pri posielaní binárnych súborov cez určité systémy (ako napríklad e-mail), ktoré nedovoľujú všetky hodnoty dát, sa často tieto súbory preložia na čisto textovú reprezentáciu (použitím, napríklad, Base64). Toto kódovanie má nevýhodu, že zväčšuje veľkosť súboru o približne 30% počas prenosu, ako aj to, že vyžaduje preloženie naspäť do binárnej formy po obdržaní súboru. Podrobnejšie na túto tému pozrite Kódovanie binárneho na textový súbor.
Microsoft Windows umožňuje programátorovi špecifikovať parameter systémového volania indikujúci, či je súbor textový alebo binárny; Unix to nerozlišuje a narába so všetkými súbormi ako s binárnymi. Toto odráža fakt, že rozdelenie súborov na textové a binárne je do určitej miery svojvoľné.

Prezeranie binárnych súborov

Ak otvoríte binárny súbor v textovom editore, každá skupina ôsmich bitov bude typicky preložená ako jeden znak, a vy uvidíte (pravdepodobne nelogické) zobrazenie textových znakov. Ak by ste ten istý súbor otvorili v inej aplikácii, táto aplikácia bude mať svoje vlastné použitie pre každý bajt: možno že daná aplikácia bude narábať s každým bajtom ako s číslom a pošle na výstup tok čísel v rozpätí 0 až 255 — alebo možno že bude interpretovať tieto čísla v bajtoch ako farby a zobrazí zodpovedajúci obrázok. Ak sa so samotným súborom narába ako s vykonateľným a spustiteľným, tak sa počítač pokúsi interpretovať tento súbor ako sériu inštrukcií vo svojom strojovom jazyku.
Na prezeranie hexadecimálnych (a možno aj decimálnych) hodnôt pre zodpovedajúce bajty binárneho súboru sa môže použiť hex editor. S bajtami sa potom môže narábať zmenou ich hexadecimálnej hodnoty v hex editore.
Kalinovský potok

Prameň

Pramení v pohorí Čergov západne od kóty 1 078,4 m v hlavnom hrebeni pohoria, v nadmorskej výške približne 990 m n. m., južne od lokality Lazy.
Viktóriin ostrov (Nunavut)

Viktóriin ostrov (angl. Victoria Island, franc. Île Victoriafr.) leží v západnej časti súostrovia Arktických ostrovov. Je to druhý najväčší ostrov Kanady a deviaty najväčší ostrov na Zemi (217 291 km²). Severozápadná tretina ostrova je súčasťou Severozápadných teritórií, ostatné dve tretiny patria k Nunavutu. Pri sčítaní obyvateľstva z roku 2001 žilo v nunavutskej časti 1 309 obyvateľov a v severoteritoriálnej 398. Ostrov bol pomenovaný po britskej kráľovnej Viktórii.
Bassillac

Poloha

Obec má rozlohu 18,73 km². Najvyšší bod je položený 233 m n. m. a najnižší bod 87 m n. m.

Obyvateľstvo

Počet obyvateľov obce je 1 792 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Európska židovská únia

Európska židovská únia je mimovládna organizácia so sídlom v Bruseli, ktorej deklarovaným cieľom je zjednotiť všetky židovské obce a organizácie v celej západnej, strednej a východnej Európe. Skupina bola založená v roku 2011.

Kritika

Európska židovská únia bola kritizovaná za nomináciu členov do Európskeho židovského parlamentu, vrátane komika Sachu Barona Cohena, anglickej futbalovej hviezdy Davida Beckhama, módnej návrhárky Diany von Furstenbergovej, filmového režiséra Romana Polanského a ďalších, z ktorých mnohí ani nevedeli, že boli nominovaní. Niekoľko kandidátov, vrátane Vivian Teitelbaumovej, členky bruselského regionálneho parlamentu a bývalej šéfky belgickej židovskej komunity, ihneď požiadali, aby ich mená boli odstránené z nominácie.
Croisy-sur-Andelle

Poloha

Obec má rozlohu 3,83 km². Najvyšší bod je položený 160 m n. m. a najnižší bod 53 m n. m.

Obyvateľstvo

Počet obyvateľov obce je 523 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Tréfols

Poloha

Obec má rozlohu 14,39 km². Najvyšší bod je položený 213 m n. m. a najnižší bod 135 m n. m.

Obyvateľstvo

Počet obyvateľov obce je 134 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Mestská sporiteľňa na Námestí SNP v Bratislave

Poloha

Objekt je situovaný na pozdĺžnej užšej nárožnej parcele.

Kompozičné riešenie

Suterén a dve nadzemné podlažia zastavujú celú parcelu. Ďalšie štyri podlažia tvoria hlavnú priečelnú hmotu budovy, pričom do hĺbky pozemku pokračujú dvomi bočnými krídlami.

Dispozičné riešenie

Na prízemí stredom budovy prechádza pasáž s 18-timi obchodnými jednotkami. Na prvom poschodí sa nachádza vkladová hala a kancelárie, na druhom poschodí kancelárie a na ďalších štyroch poschodiach sa pôvodne nachádzali kancelárie a byty. Vkladová hala druhého poschodia je presvetlená sklobetónovým stropom, nad ktorým sa nachádza vnútorný dvor. Celkovo má objekt 6 nadzemných podlaží.

Konštrukčno-stavebné riešenie

Konštrukciu tvorí oceľobetónový skelet. Objekt je postavený na 7,5 m hlbokej naplavenine. Z tohto dôvodu je stavba založená na 584 železobetónových pilótach. Na tejto stavbe ako prvej na Slovensku bola použitá sklenená fasáda zavesená na oceľobetónovom skelete. Okná fasády sú oceľové, obklad je z farebného skla Mirotax.

Interiér

Interiér je so stavebným výrazom stavby, sú v ňom použité vysoko kvalitné materiály (ušľachtilý kameň, nehrdzavejúca oceľ, sklo). Na hlavnom schodisku a vo vstupe do vkladovej haly bol použitý levický zlatý ónyx. Nábytok je skôr hutný prierezmi štvorcových proporcií.
Tvarožek touto nadčasovou stavbou predznamenal budúci vývoj architektúry na Slovensku a plne uplatnil pokrok svetového vývoja. V časopise Slovenský staviteľ sa vtedy písalo: „..budúcnosť patrí funkcionalizmu“ . Pri návrhu Tvarožek plne využil voľnosť tvorby, ktorú mu poskytol jeho brat Tomáš Tvarožek.
Pri vchode boli do interiéru k dverám po poslednej rekonštrukcii v roku 2017 opäť vrátené na pôvodné miesto mramorové plastiky významného bratislavského sochára Alojza Rigeleho, symbolizujúce Prácu a Sporivosť. Podobne ako sochy, aj vstupný vchod do pobočky bol zrekonštruovaný do pôvodného tvaru a kruhový turniket nahradili vstupné dvere.

Rekonštrukcia

Koncom 90. rokov 20. storočia bola budova Mestskej sporiteľne obnovená podľa návrhu ateliéru Jána Bahnu. Po celý čas existencie objekt slúži sporiteľni. Dnes je objekt monofunkčný.
V roku 2017 Slovenská sporiteľňa zrealizovala podľa projektov Architektonického štúdia SIEBERT + TALAŠ ďalšiu obnovu bankovej haly, ktorá bola tiež vyvolaná novými prevádzkovými potrebami.

Pamiatka

Budova Mestskej sporiteľne je zapísaná v registri] modernej architektúry DOCOMOMO – medzinárodnej organizácie na výskum, ochranu a dokumentáciu moderných pamiatok.
Châteaudouble (Drôme)

Poloha

Obec má rozlohu 17,37 km². Najvyšší bod je položený 1 102 m n. m. a najnižší bod 270 m n. m.

Obyvateľstvo

Počet obyvateľov obce je 570 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Hilarius Pictaviensis

Hilarius Pictaviensis alebo Hilarius z Poitiers (* okolo 315 – † 367) bol latinský cirkevný otec, spisovateľ a biskup z Pictavia (dnes Poitiers) v Galii. V rodnom meste bol biskupom od roku 350.
Spismi sa usiloval o jednotu cirkvi (Contra Arianos (Proti ariánom) a i.), za čo bol poslaný do vyhnanstva v Malej Ázii. Tu napísal svoje hlavné dielo o sv. Trojici (De trinitate, 12 kníh) v ťažko zrozumiteľnom štýle. Po návrate presadil v Galii ortodoxné kresťanstvo.
5 (električková linka v Bratislave)

Linka 5 je električkovu linkou, ktorá premáva v Bratislave.Linka väčšinu času od svojho vzniku spájala Raču s Karlovou Vsou a neskôr Dúbravkou.
Puteaux

Poloha

Mesto má rozlohu 3,19 km². Najvyšší bod je položený 78 m n. m. a najnižší bod 29 m n. m.

Obyvateľstvo

Počet obyvateľov je 44 683 (2011).
Nasledujúci graf zobrazuje vývoj počtu obyvateľov v meste.
Zdroje: INSEE
Na skaličce

Ochrana

Dôvodom ochrany je zachovanie prirodzených pasienkov s populáciou horčeka horkého (Gentianella amarella).
Pobaltská operácia (1944)

Predchádzajúce útoky

Do apríla roku 1944 sa podarilo červenej armáde v rámci Leningradsko-novgorodskej operácie preraziť blokádu Leningradu a postúpiť až k hraniciam Estónska. Začiatkom júna 1944 začali v tejto oblasti ďalšie útoky, ktoré boli predzvesťou Operácie Bagration. V rámci tejto mohutnej ofenzívy postúpili sovietske jednotky na územie pobaltských štátov, ale do jeho skončenia sa im nepodarilo postúpiť až k Baltskému moru. Zatiaľ čo v prípade Ukrajiny, Bieloruska a Poľska, kde Červená armáda prekonala niekoľko stoviek kilometrov a bola vyčerpaná, a preto prechodne ukončila boje a prešla do strategickej obrany, v prípade útokov proti Pobaltiu a Besarábii bolo rozhodnuté o tom, že k ďalším ofenzívam dôjde ešte v roku 1944.

Pobaltská operácia

V dňoch 14. až 17. septembra začal útok sovietskeho leningradského, 1., 2. a 3. pobaltského a 3. bieloruského frontu. Proti približne 900 tisícom červenoarmejcov stálo 730 tisíc príslušníkov Wehrmachtu a jednotiek Waffen-SS. Červená armáda mala ale významnú prevahu v delostrelectve, tankoch aj lietadlách. Prvý úder bol vedený na Rigu, pričom malo dôjsť k rozdeleniu nemeckých vojsk na dve skupiny. Nasledovala útočná operácia na Tallinn a na Klaipédu. 3. bieloruský front útočil v smere na Prusko. Riga bola síce sovietskymi jednotkami obkľúčená, no veľmi úspešne sa im bránila. Rovnaká situácia nastala aj v prípade Klaipédy, kde sa bránili nemecké jednotky, ich snahou bola evakuácia po mori do Nemecka. Útok na Estónsko bol ukončený 26. septembra a potom previedli sovietske paradesantné jednotky výsadok na Západoestónske súostrovie. Klaipėdu dobyla Červená armáda 22. októbra, rižská ofenzíva bola dovŕšená 24. októbra a v Pobaltí tak zostali uväznené nemecké jednotky iba v Kurónsku. Obkľúčené nemecké sily v počte asi 200 tisíc mužov kapitulovali až v máji 1945 súčasne s ukončením vojny.

Dôsledky operácie

Obsadenie Pobaltia malo vojenské a politické dôsledky. Sovietske vojská zastali na hraniciach Pruska, pričom na niektorých miestach sa im podarilo prekročiť hraničnú čiaru. Sovietska baltská flotila mala už naplno otvorené dvere k akciám v Baltskom mori, keď nebola limitovaná mínovými poľami a protiponorkovými zátarasami a mohla využívať prístavy pobaltských republík. Vďaka tomu mohla viesť efektívny boj proti nemeckým námorným silám v Baltskom mori. Medzi najznámejšie akcie sovietskej flotily z tejto doby patrí potopenie nemeckých lodí Wilhelm Gustloff a General von Steuben ponorkou S-13 či potopenie dopravnej lode Goya ponorkou  L-3.
Hlavným politickým dôsledkom operácie bolo obnovenie sovietskej okupácie Estónska, Lotyšska a Litvy. Snahy predstaviteľov pobaltských národov o znovuobnovenie suverenity počas leta 1944 boli zmarené ofenzívou, pobaltské republiky sa stali na viac než štyridsať ďalších rokov súčasťou Sovietskeho zväzu.
Macropus agilis

Výskyt

Vyskytuje sa v tropickej severnej Austrálii, od severného Queenslandu až po sever Západnej Austrálie. Nezachádza však príliš ďaleko do suchých oblastí vnútrozemia, je typickým obyvateľom tropických stromových saván a trávnatých biómov so stromovým porastom. Stretneme sa s ňou aj v južnej časti Novej Guiney.

Zaujímavosti

Patrí k najpočetnejším väčším kengurám, žijúcim vo vlhkých tropických oblastiach Austrálie. Rada sa zdržiava v blízkosti riek. Ako pri všetkých kengurách sa maličké, slepé a holé mláďa, vlastne embryo, rodí už mesiac po oplodnení. Potom vlastnými silami vlezie do matkinho vaku, mieri pri tom hore a keď nájde prsia, ústa okolo bradavky zrastú. Zostáva sedem až osem mesiacov vo vaku a využíva ho potom ešte niekoľko mesiacov ako útočisko. Pretože je pripravených ešte niekoľko náhradných oplodnených vajíčok, začne sa v prípade, že mláďa zomrie, veľmi skoro vyvíjať jedno z nich.
Ladislav Dérer (lekár)

Život

Medicínu študoval v Prahe a absolvoval v roku 1924 Bratislave (MUDr.). V roku 1930 docent, 1937 mimoriadny profesor, 1945 profesor, 1953 akademik SAV, 1954 akademik ČSAV. Jeden z prvých profesorov Slovákov na Lekárskej fakulte UK v Bratislave. Je po ňom pomenovaná Univerzitná nemocnica Bratislava – Nemocnica akademika Ladislava Dérera na Kramároch v Bratislave.
Saint-Dizant-du-Gua

Poloha

Obec má rozlohu 18,44 km². Najvyšší bod je položený 62 m n. m. a najnižší bod 2 m n. m.

Obyvateľstvo

Počet obyvateľov obce je 517 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Tarnac

Poloha

Obec má rozlohu 67,46 km². Najvyšší bod je položený 878 m n. m. a najnižší bod 533 m n. m.

Obyvateľstvo

Počet obyvateľov obce je 318 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Sainte-Cécile-les-Vignes

Poloha

Obec má rozlohu 19,82 km². Najvyšší bod je položený 138 m n. m. a najnižší bod 83 m n. m.

Obyvateľstvo

Počet obyvateľov obce je 2 268 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Observatórium Sierra Nevada

Observatórium Sierra Nevada (kastíl. Observatorio de Sierra Nevada) je španielske astronomické observatórium, postavené v roku 1981 na hore Loma de Dílar v pohorí Sierra Nevada v provincii Granada v Andalúzii. Observatórium leží v nadmorskej výške 2 896 metrov. Jeho správcom je Instituto de Astrofísica de Andalucía.
Budova observatória má obdĺžnikový pôdorys s rozmermi 10×20 metrov s dvoma kupolami s priemerom 5 a 8 metrov. V súčasnej dobe sú v nich na vidlicovej montáži umiestnené dva zrkadľové ďalekohľady typu Ritchey-Chrétien s priemerom 1,5 a 0,9 metra, ktoré boli skonštruované v rokoch 1988 – 1991.
Ján Baran

Životopis

Navštevoval meštiansku školu v Banskej Štiavnici, od 1926 sa učil hru na husliach u K. Váĺu, neskôr na krídlovku. Elév vojenskej hudby v Banskej Bystrici (1925), potom člen finančnej pohraničnej stráže, od 1938 úradník v súkromných službách, od 1946 pracovník Povereníctva pôšt v Bratislave. Autor skladieb, ktoré hral Čs. rozhlas (1945 a 1947), uviedli ich aj na koncertoch ĽUT.
Starlink

Starlink je satelitná konštelácia pripravovaná spoločnosťou SpaceX. Mala by zahŕňať celkovo takmer 12 tisíc družíc, ktoré budú poskytovať širokopásmové pripojenie k internetu (satelitný internet). Celá konštelácia by mala byť dokončená do roku 2027.
Družice budú rozmiestnené na mnohých dráhach okolo Zeme v troch výškových pásmách. Rozmiestnené by mali byť takto: 7518 vo výške asi 440 km, 1584 vo výške asi 550 km a 2825 satelitov vo výškach okolo 1200 km. Pre pripojenie bude potrebný terminál asi o veľkosti škatule od pizze. SpaceX má zatiaľ u FCC podanú žiadosť o povolenie na prevádzku milióna týchto pozemných staníc.
Prvá dávka 60 satelitov bola vynesená 24. mája 2019 (UTC).

Špecifikácie družíc

Hmotnosť satelitu prvej dávky bola 227 kg. Satelity Starlink používajú ako pohon pre zvyšovanie obežnej dráhy a kontrolu polohy družice motor s Hallovým efektom s kryptónovým plynom. Motory Krypton Hall majú tendenciu vykazovať podstatne vyššiu eróziu trysky v porovnaní s podobným elektrickým pohonným systémom prevádzkovaným s xenónom, ale majú nižšie náklady na pohonné hmoty. 
Internetová prevádzka cez geostacionárny satelit má minimálnu teoretickú latenciu aspoň 477 ms (medzi užívateľskou a pozemnou bránou), ale v praxi majú súčasné satelity latencie 600 ms alebo viac. Satelity Starlink budú obiehať okolo 1/30 až 1/105 výšky geostacionárnej dráhy, a tak ponúkajú praktickejšiu latenciu Zem - satelit okolo 25 - 35 ms, porovnateľné s existujúcimi káblovými a optickými sieťami. Systém bude používať protokol peer-to-peer, ktorý sa považuje za „jednoduchší ako protokol IPv6“, ale bude tiež prirodzene zahŕňať šifrovanie typu end-to-end.

Zoznam štartov

Vo februári 2018 vyniesla SpaceX ako sekundárny náklad satelitu Paz dve skúšobné družice Starlink.
Na 16. mája 2019 2:30 GMT bol pripravovaný let Starlink-1, počas ktorého mala byť vynesená prvá dávka 60 satelitov. Družice vyniesla raketa F9 Block 5 (B1049.3) z floridského Štartovacieho komplexu 40, pristátie prvého stupňa prebehlo na ASDS Of Course I Still Love You. Štart bol najskôr odložený o deň kvôli počasiu, následne o ďalší týždeň kvôli aktualizácii softvéru vynášaných družíc. Družice boli úspešne vynesené 24. mája 2019 02:30 UTC, aj prvý stupeň opäť pristál.
Tunel Považský Chlmec

Parametre

Obe tunelové rúry do približnej polovice tunela stúpajú v smere staničenia o 0,5 percenta, ďalej nasleduje klesanie 0,79% až do konca tunela. Zakružovací polomer oblúka tunelových rúr má hodnotu 30 kilometrov. 
V tuneli sú umiestnené SOS výklenky vo vzdialenostiach približne 200 metrov a výklenky pre hydrant požiarneho vodovodu sú rozmiestnené po približne 100 metroch. Vetranie tunela funguje ako pozdĺžne pomocou prúdových ventilátorov.
Sandra Magnusová

Mladosť

Narodila sa v Belleville v štáte Illinois, kde roku 1982 absolvovala strednú školu. Roku 1986 získala bakalársky titul z fyziky na University of Missouri v meste Rolla (neskôr, roku 1990 tu získala titul magister elektrotechniky) a ešte roku 1986 začala pracovať v spoločnosti McDonnell Douglas. Od roku 1991 spracovávala doktorskú dizertáciu v Georgijskom technologickom inštitúte (Georgia Institute of Technology) ako štipendista Lewisovho výskumného strediska NASA (NASA-Lewis Research Center), prácu obhájila a doktorský titul získala v roku 1996.

Astronautka

V máji 1996 sa úspešne zúčastnila 16. náboru astronautov NASA. Absolvovala všeobecnú kozmickú prípravu a získala kvalifikáciu letový špecialista. 
Od mája 1998 pracovala v skupine NASA pre spoluprácu s ruskými partnermi. V auguste 2001 bola zaradená do posádky misie STS-112. Raketoplán Atlantis na let STS-112 odštartoval 7. októbra 2002, cieľom misie bolo pokračovanie vo výstavbe Medzinárodnej vesmírnej stanice (ISS). Na Zemi Atlantis pristál 18. októbra 2002 po 10 dňoch, 19 hodinách a 59 minútach letu. Vo februári 2007 bola vymenovaná za palubného inžiniera Expedície 17 so štartom pri lete STS-126. V dôsledku posunu letov Space Shuttle prešla do Expedície 18. Na druhý let vzlietla 15. novembra 2008 na palube raketoplánu Endeavour. V posádke ISS nahradila Gregoryho Chamitoffa. Na stanici zostala do marca 2009, kedy ju vystriedal Koiči Wakata. Na Zem sa vrátila v raketopláne Discovery 28. marca 2009, tentoraz po 133 dňoch, 18 hodinách a 18 minútach pobytu v kozme.
London Bridge (stanica metra)

História

Nástupištia Northern Line (pôvodne City & South London Railway) otvorili 25. februára 1900 na trase z Borough do Bank a Moorgate. Pôvodne mala trasa viesť na konečnú na King William Street obchádzajúc London Bridge. Ale výstavba novej stanice pri Bank of England v snahe zvýšiť kapacitu a umožniť ďalšie predlžovanie na sever vyžadovali nové umiestnenie tunelov, čo poskytlo príležitosť pre výstavbu stanice na London Bridge.
Pôvodný staničný vchod sa nachádzal na rohu ulíc London Bridge Street a Station Approach, neskôr bol však presťahovaný. Dnešné vchody sa nachádzajú na Borough High Street a Tooley Street. V 90. rokoch nástupištia Northern Line prestavali v snahe zvýšiť kapacitu prepravených cestujúcich pri otvorení predĺženej Jubilee Line.
Michal Algöver

Život

Narodil sa v maďarskom Súri ako syn evanjelického farára a študoval na gymnáziách v Banskej Štiavnici, Lučenci a Kežmarku. Od roku 1853 pôsobil ako zememerač v službách grófa Zichyho na jeho panstvách v okolí Balážskych Ďarmôt (maď. Balassagyarmat), sám býval v Podlužanoch (pri Slovenských Ďarmotách).
Bol autorom prvej po slovensky písanej matematickej učebnice-príručky, ktorú vydal pod názvom Počto- a meroveda v roku 1861, teda ešte pred známou učebnicou Martina Čulena. Práca bola písaná pre praktické potreby obyvateľstva, s podtitulom Príručný pomocník v škole, doma i v hospodárstve, obchode a priemysle. Ako účastník slovenského národného a matičného hnutia prispieval do celého radu slovenských denníkov a časopisov, v ktorých publikoval aj články s matematicko-prírodovedným obsahom. Bol zakladajúcim členom Matice slovenskej, členom výboru a viacerých jej vedeckých odborov, medzi nimi aj pododboru počtovedo-silozpytného. V osobitnom spise obhajoval aj používanie štúrovskej slovenčiny, pravdepodobne s tým súvisí aj priekopnícke používanie národného jazyka v matematickej publikácii.
Zomrel 9. decembra 1908 v Balážskych Ďarmotách.
Jules Bordet

Životopis

Bordet promoval v roku 1892 na doktora medicíny a v roku 1894 začal pracovať v Pasteurovom inštitúte v Paríži. V laboratóriu Elie Metchnikoffa opísal fagocytózu baktérií bielymi krvinkami. V roku 1898 vyhlásil, že pridanie cudzieho krvného séra vyvoláva hemolýzu.
V roku 1899 sa oženil s Marthou Levozovou. Z manželstva sa narodil syn a dve dcéry.
V roku 1900 opustil Paríž a založil Pasteurov inštitút v Bruseli. Objavil časť krvného séra alexín (dnes komplement), ktorý spolu s protilátkou zabíja baktérie. Tento objav umožnil vznik diagnostických testov na mnohé ochorenia.
V roku 1907 sa stal profesorom bakteriológie na Université Libre de Bruxelles. V roku 1940 odišiel do dôchodku a jeho syn Paul Bordet sa stal jeho nástupcom v Pasteurovom ústave.
Bordet bol slobodomurár a člen slobodomurárskej lóže v Bruseli.
Dostal rad čestných doktorátov a bol členom Royal Society, Académie nationale de Médecine, National Academy of Sciences (USA) a Deutschen Akademie der Naturforscher Leopoldina.